شەفەق نیوز/ وەڕێۆبەرایەتی پۆلیس هەولێر پایتەخت
هەرێم کوردستان، ئمڕوو پەنجشەممە، راگەیان دەسگیرکردن یەکیگ لە دیارترین داواکریاگەیل
لە هەرێم.
وەڕێۆبەرایەتیەگە لە بەیاننامەیگ رەسیە
ئاژانس شەفەق نیوز وت: توومەتبارە گریایەگە وەگورەی مادەی ٤٠٤ تەوەر ٣١ و ٣٢٤ و
٤٢١ ومادەی ٤٥٦ لەسای سزایل عراقی داوا کریاگە.
بەیاننامەگە هەمیش وت: وەگەرد دەسگیرکردن
توومەتبارەگە بڕ گەورایگ لە چەک وعەتاد و مادە هووشبەرەگان لەلای بوی، وتیش؛ بیجگە
ئەوەگ توومەتبارەگە مادە هووشبەرەگان وەکار تەیەرێد خوەییش یەکیگە لە گەورا
بازرگانەیل مادە هووشبەرەگان، وهەمیش هاووڵاتیەگان خەڵەتنێد و هەڕەشەیان دەێد.
بەیاننامەگە وتیش؛ توومەتبارەگە گشت توومەتەگانی
لەنوای دادوەر ئاشکرا کرد.
بەیاننامەگە هەمیش وت: ئی توومەتبارە مادەی
کریستال هووشبەر فرووشت، و ئاماژە کرد لە دەسناین وەبان ١٥٢ گڕام لە کریستال و ٣٥
کڕام تلیاق و ٤٢١ گڕام لە پێکهاتەی جامایکغ وەگەرد ٧٦ شریت خەپ تڕامادۆل لەوەخت دەسگیرکردنەگە
لەلای بوی.
